Diari Oficial de la Generalitat Valenciana


Sumari del DOGV 9286, del 25-02-2022 (2022/934)

Bases específiques i convocatòria dels processos selectius per a constituir una borsa de treball d'assessor jurídic i una borsa de treball de tècnic de joventut.
-----------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/934


Data del document
:   02-02-2022

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases específiques i convocatòria dels processos selectius per a constituir una borsa de treball d'assessor jurídic i una borsa de treball de tècnic de joventut. [2022/934]  
La regidora delegada de Personal ha aprovat les bases per a formar les següents borses de treball:  
- Borsa de treball d'assessor jurídic (grup A2) (exp. 4-0161/2020).  
Concurs oposició. Resolució núm. 275051965, de data 4 de novembre de 2020.  
- Borsa de treball de tècnic de joventut (grup A2) (exp. 4-0145/2020).  
Concurs oposició. Resolució núm. 336596430, de data 5 de novembre de 2020.  
  
De conformitat amb les bases generals de constitució, formació i funcionament de les borses de treball d'aquest ajuntament (aprovades mitjançant Resolució 00091/2020, de data 30 de gener, publicades en el BOPV 14.02.2020) durant el termini de 15 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, les persones interessades podran presentar la sol·licitud d'admissió a les proves selectives en el registre d'entrada d'aquest Ajuntament, o en la forma que determina la legislació vigent de procediment administratiu.  
Les bases i models d'instàncies corresponents estan a la seua disposició en la pàgina web municipal en l'URL: https://www.tavernes.es/va/pagina/processos-selectius-borses-treball, així com en les dependències de l'oficina d'informació (planta baixa) o Secció de Personal de l'Ajuntament (primera planta) en l'edifici de la casa consistorial (plaça Major, 1) d'aquesta localitat.  
Igualment, cal significar que l'aprovació de les bases és un acte que, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
  
En contra, es poden interposar els recursos següents:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, es farà davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació o publicació de l'acte. La interposició impedirà, fins a la resolució expressa o presumpta, l'ús de la via contenciosa administrativa, de conformitat amb la legislació de procediment administratiu. El recurs de reposició s'ha de resoldre i notificar en el termini d'un mes; en cas contrari, s'entendrà desestimat i quedarà oberta la via contenciosa administrativa.  
  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València en els terminis següents:  
- Dos mesos comptats des de l'endemà de la notificació o publicació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que se'n notifique la resolució.  
Tot això sense perjudici que es pot exercir qualsevol altra acció o recurs que s'estime convenient en defensa dels drets de les persones interessades.  
La qual cosa es fa pública per a coneixement general.  
  
Tavernes de la Valldigna, 2 de febrer de 2022.- El cap de l'Activitat 04 de Recursos Humans i Gestió de Personal: Valentín Vercher Manclús.